מערך הצמ"ה של חיל ההנדסה הקרבית

[ממוזער|300px|שמאל|[סיכות צה"ל|סיכת לוחם צמ"ה]]
[ממוזער|300px|'''[דחפור די-9 בשירות צה"ל|דחפור משוריין D9 "דובי"**: זהו [[דחפור]] [[קטרפילר די-9|קטרפילר D9]] [[שריון לכלי רכב|משוריין]] עם [[מיגון כלוב]]. ה-D9 הוא הכלי הקרבי העיקרי של יחידות הצמ"ה ומשמש ל[[עבודות עפר]], [[חילוץ כלי רכב|חילוץ]] [[רכב קרבי משוריין|רק"ם]], [[פריצת צירים]], [[חישוף|חישוף צבאי]], ניקוי [[מטען חבלה|זירות מטענים]] ו[[הריסת מבנים כחלק מפעילות מבצעית|הריסת מבני טרור]].]]
**חיל ההנדסה הקרבית** של [[צה"ל]] מפעיל מערך נרחב של **ציוד מכני הנדסי (צמ"ה)** הפועל הן בשגרה והן בעת מלחמה, הן בעורף והן בחזית. מערך הצמ"ה מורכב מיחידות צמ"ה לוחמות (אותן מפעיל חיל ההנדסה), יחידות צמ"ה עורפיות, מערך הכשרה ([[קורס צמ"ה]] ב[[בית הספר להנדסה צבאית]]), ומערך אחזקה וחימוש (כאצ"ה של [[חיל החימוש]]). יחידות הצמ"ה אחראיות על הפעלת [[ציוד מכני הנדסי]] (צמ"ה) וכלי סער ופריצה ב[[שדה קרב|שדה הקרב]], ומבצעות מגוון משימות: [[עבודות עפר]], [[בנייה]] ב[[חזית (לחימה)|חזית]] ובעורף, בניית [[ביצורים]], הקמת [[מגנן (ביצור מודרני)|מגננים]], סלילת דרכים, פריצת מכשולים, [[פריצת ציר|פריצת ופתיחת צירים]], [[פינוי מוקשים]], ניקוי זירות [[מטען חבלה|מטענים]], [[חישוף|חישוף צבאי]], הריסת מתקני ותשתיות אויב, [[הריסת מבנים]], [[הריסת בתי מחבלים]], סיוע ב[[לוחמה בשטח בנוי]], ו[[חילוץ כלי רכב]] ו[[רכב קרבי משוריין|רק"מים]] תקועים.

יחידות הצמ"ה מפעילות כלים הנדסיים רבים: [[דחפור]]ים [[שריון לכלי רכב|ממוגנים]] (העיקרי שבהם הוא ה-[[דחפור די-9 בשירות צה"ל|D9]] המשוריין), [[מחפרים בשירות צה"ל|מחפרים ממוגנים]], [[יעה אופני|מעמיסים אופניים]] ממוגנים, [[מקדח-בורות|מקדחי-בורות]], [[מיני-מעמיס|מעמיסים קומפקטיים]], [[מחפרון|מחפרונים]], [[מפלסת|מפלסות]], [[עגורן|עגורנים ניידים]], [[טנק גישור|טנקי גישור]], [[משאית עפר|משאיות עפר]], וציוד בנייה. בצה"ל פועלים אף מספר כלי צמ"ה [[כלי רכב בלתי מאויש|הנשלטים מרחוק]].

למרות שמאז [[מלחמת לבנון הראשונה]] הוגדרו מפעילי הצמ"ה כ[[לוחם|לוחמים]], רק בעקבות [[האינתיפאדה השנייה]] הפך מערך הצמ"ה בתפישת הפיקוד הצה"לי ממערך קרבי מסייע למערך לוחם הנמצא בחזית. כלי הצמ"ה המשוריינים התגלו כחיוניים ל[[לוחמה בטרור]] ול[[לוחמה בשטח בנוי]], ואף הדגימו את יכולתם להכריע את האויב, כפי שקרה ב[[הקרב בג'נין (2002)|קרב בג'נין]] ב[[מבצע חומת מגן]] (2002). [[מלחמת לבנון השנייה]], [[מבצע עופרת יצוקה]] ו[[מבצע צוק איתן]] הראו אף הם את חשיבות מערך הצמ"ה להכרעת המערכה ותרמו להכרה בחשיבות מערך הצמ"ה וכתוצאה מכך להתעצמותו. ב[[מלחמת חרבות ברזל]] התנהלו לוחמי הצמ"ה באופן יוצא מן הכלל והובילו את הכוחות ב[[התמרון הקרקעי ברצועת עזה במלחמת חרבות ברזל|תמרון הקרקעי ברצועת עזה]] וב[[התמרון הקרקעי בלבנון במלחמת חרבות ברזל|לבנון]] תוך סיכון אישי רב, והיו חיוניים גם בלחימה ב[[זירת יהודה ושומרון במלחמת חרבות ברזל|זירת יהודה ושומרון]] עקב ריבוי [[מטען גחון|מטעני הגחון]] שם. לחימתם בכל הגזרות זכתה להכרה ושבחים רבים, וצה"ל החל בתהליך התעצמות במערך הצמ"ה - הן בלוחמים והן בכלים.

בנוסף ליחידות הצמ"ה הקרביות של חיל ההנדסה פועלות בצה"ל גם יחידות צמ"ה עורפיות חוץ-חיליות, שעוסקות רק בבנייה ובעבודות עפר בעורף, כגון יחידת צמ"ה מטכ"לי של [[מרכז הובלה]] ויחידות הצמ"ה של מערך הבינוי של [[חיל האוויר הישראלי]].

== יחידות הצמ"ה בצה"ל ==
=== פלוגות צמ"ה קרביות ===

[[קובץ:Animation-D9-demolish-house01.gif|ממוזער|250px|[[דחפור די-9 בשירות צה"ל|דחפורי D9 משוריינים]] [[הריסת בתי מחבלים|הורסים בית]] של [[טרור פלסטיני|מחבל פלסטיני]] ששימש לפעילות [[טרור]] ב[[רצועת עזה]].]]
[[קובץ:Combat-Engineers-Tzuk-Eytan-0001.jpg|ממוזער|250px|כלי צמ"ה (דחפורי D9 ומחפר) ו[[טנק]] [[מרכבה סימן 4מ]] חונים ב[[מגנן (ביצור מודרני)|מגנן]] שהקים חיל ההנדסה ב[[מבצע צוק איתן]].]]
[[קובץ:Flickr - Israel Defense Forces - D9s Hold Drill Near Gaza Border (1).jpg|ממוזער|250px|"אבירי הפלדה" באימון [[עבודות עפר]] עם [[דחפור די-9 בשירות צה"ל|דחפורי D9R]]]]
[[חיל ההנדסה הקרבית]] הוא היחיד המפעיל יחידות צמ"ה קרביות. יחידות אלו מצוידות ב[[ציוד מכני הנדסי|כלים הנדסיים]] [[שריון לכלי רכב|ממוגנים]] ומפעילי הכלים מוכשרים ומוגדרים כ[[לוחם|לוחמים]] ברמת [[רובאי 05]], [[פלס (צבא)|פלס 05]] ולוחם צמ"ה (שלב 07 ומעלה).

לכל [[גדוד]] הנדסה קרבית יש [[פלוגה|פלוגת]] צמ"ה קרבית, אשר חונה בדרך כלל בנפרד מהגדוד, במצב כוננות. ייעודן הוא פעילות הנדסית בחזית, ב[[שדה קרב|שדה הקרב]] ובאזורים מסוכנים. משימותיהן כוללות [[פריצת צירים]], הנדסה קרבית, ניקוי זירות [[מטען חבלה|מטעני חבלה]], פריצת נתיבים דרך [[מוקש|שדות מוקשים]], בנייה ו[[הריסת מבנים|הריסה]] תחת אש, חילוץ [[רכב קרבי משוריין]] ועוד. בשל האיום על המפעילים, מפעילות יחידות הצמ"ה הקרבית כלים ממוגנים, הכבד שבהם הוא [[דחפור די-9 בשירות צה"ל|דחפור ה-D9]] הכולל [[שריון לכלי רכב|שריון כבד]] נגד ירי ופיצוצים. יחידות צמ"ה קרביות פועלות כ[[פלוגה|פלוגות]] תחת גדודי הנדסה [[שירות סדיר|סדירים]] וב[[מילואים]] או לחלופין תחת חטיבה או אוגדה מרחבית. בנוסף קיימות יחידות צמ"ה השייכות מפקדות הנדסה פיקודיות (מהנ"פיה) ואף כ[[גדוד]]ים (גדודי מילואים בלבד). מאז שנות ה-[[2000]], ובפרט עקב ה[[לוחמה בטרור]], חלה תמורה ב[[מוניטין]] של יחידות הצמ"ה הקרביות מיחידות אפורות שרק תומכות בלחימה ליחידות קרביות המובילות את הפעילות המבצעית ונמצאות בחוד הלחימה. כדי להיות מפעיל צה"ל קרבי יש צורך ב[[פרופיל צבאי|פרופיל]] 82–97 (קרבי).

כמו כן פלוגות  צמ"ה המרחביות יושבות בבסיס קבע, אותו דואגים הלוחמים עצמם לשפץ ולטפח על מנת להעניק לעצמם תנאי שירות, מגורים ופנאי ברמה גבוהה - דבר שנהפך למסורת ולחלק מהווי השירות בצמ"ה.

כל יחידה בצה"ל הזקוקה לסיוע של צמ"ה, יכולה לבקש לספח למשימתה מפעילי צמ"ה על ציודם. רוב מפעילי הצמ"ה מסופחים בשגרה ליחידות [[חיל השריון]] או [[חיל הרגלים]] ישל [[צה"ל]], המשתמשות בדחפורי ה-D9 ה[[שריון לכלי רכב|ממוגנים]] בפעולות ה[[בט"ש]] ב[[יהודה, שומרון ועזה]]. במסגרת פעילותם ב[[האינתיפאדה השנייה|אינתיפאדה השנייה]], עלה מעמדם של מפעילי הצמ"ה והם נהפכו לחלק חשוב בפעילות הצבאית נגד ה[[טרור]]. ב[[מלחמת חרבות ברזל]], כוחות הצמ"ה היו מבין הכוחות מבוקשים ביותר בשטח על ידי היחידות הלוחמות והיוו מכפיל כוח אסטרטגי ב[[זירת רצועת עזה במלחמת חרבות ברזל|תמרון הקרקעי ברצועת עזה]].

בשעת חירום ועיתות [[מלחמה]], פלוגות הצמ"ה מצטרפות לגדודים ופורצות את הדרך עבור [[חיל השריון הישראלי|כוחות השריון]]. במסגרת פעילות זו מצורפים ליחידות הצמ"ה לוחמי הנדסה שעברו הכשרה על הפעלת [[טנק גישור|טנקי גישור]] והפעלת טנקי הנדסה המצוידים באמצעים לפריצת שדות מוקשים כגון [[מגוב נוכרי]], [[CARPET|רקטות ריצוף]] או [[צפע שריון]].

בעקבות [[האינתיפאדה השנייה]] הוקמו בנוסף לפלוגות הצמ"ה הגדודיות שלוש יחידות צמ"ה אזוריות מיוחדות - ב[[יהודה ושומרון]] **צמ"ה איו"ש ("חתולי הבר")** וב[[רצועת עזה|גזרת עזה]] **צמ"ה עזה-דרום ("אבירי הפלדה")** ו**צמ"ה עזה-צפון ("חתולי הפלדה")** - שהתמקצעו ב[[לוחמה בשטח בנוי]] ו[[מלחמה בטרור]] בשטחים הללו ומובילות שם את הפעילות המבצעית וה[[לוחמה בטרור]]. צוות המנהרות של [[פיקוד הדרום]] פעל כחלק מפלוגת אבירי הפלדה לפני שפוצל ליחידה עצמאית, ואחרי [[אסון הנגמ"שים]] הפך לחלק מפלגת [[סמו"ר]] שהוקמה ב[[יהל"ם]] - יחידת העילית של חיל ההנדסה הקרבית.

בנוסף לפלוגות אלה קיים **מדור צמ"ה בבהל"ץ** שכולל פלוגת צמ"ה סדירה (שמכונה **צמ"ה סדירה** ו"**חתולי הצוקים**" על שם [[צוקי עובדה]]) שתפקידה לספק את צורכי הצמ"ה של בהל"ץ ([[בית הספר להנדסה צבאית]]) כגון הקמת [[מטווח]]ים ו[[סוללת עפר|סוללות עפר]], חפירת תעלות ושוחות כדי לאפשר ל[[פלס (צבא)|פלס]]ים להתאמן ב[[גשר|גישור]] עליהן. בנוסף, במדור צמ"ה מכשירים את החיילים ב[[קורס צמ"ה|קורסי הצמ"ה]] השונים. לעיתים, פלוגת הצמ"ה של בהל"ץ מתגברת בפעילות מבצעית את פלוגות הצמ"ה של הגדודים בגזרות השונות ומשתתפת בפעילות המבצעית. מדור הצמ"ה כולל הן כלים ממוגנים והן כלים לא ממוגנים, בהם דחפורי [[קטרפילר די-9]] ו[[קטרפילר די-7]], [[יעה אופני|שופלים]] מדגמי [[קטרפילר 966]] ו[[קטרפילר 988]] (שופל ענק), [[מחפר]]ים שונים ובהם [[קטרפילר 349]]E, [[יעה זחלי]] מדגם [[קטרפילר 963]], [[מפלסת|מפלסות]], [[מחפרון|מחפרונים]] ועוד.

להלן פלוגות הצמ"ה הקרביות הסדירות:



להלן פלוגות צמ"ה בגדודי הנדסה במילואים:


ב[[מלחמת חרבות ברזל]] נפתחו שתי פלוגות צמ"ה אורגניות ב[[חטיבת גבעתי]] ו[[חטיבת הצנחנים]].

=== גדודי צמ"ה פיקודיים ===

[[קובץ:IDF Caterpillar D9R (5).jpg|ממוזער|250px|[[דחפור די-9 בשירות צה"ל|דחפור D9 משוריין]] באימון גדוד מילואים.]]
[[קובץ:IDF Tatra Driller - 01 - Zachi Evenor.jpg|ממוזער|250px|"[[טאטרה-דרילר]]" - [[מקדח-בורות]] ממוגן על גבי [[משאית]] [[טאטרה (רכב)|טאטרה]]. כלים מסוג זה הופעלו על ידי גדוד ציוד מכני הנדסי פיקוד מרכז ב[[מבצע צוק איתן]].]]
בנוסף לפלוגות הצמ"ה בגדודי ההנדסה בסדיר ובמילואים, קיימים בחיל ההנדסה הקרבית מספר [[גדוד]]י צמ"ה פיקודיים קרביים ב[[שירות מילואים בצה"ל|מילואים]] ועוסקים בעיקר בעבודות ביצורים כגון: סלילת כבישים, הכנת מגננים ועבודות חישופים. גדודים אלו מורכבים מ[[לוחם|לוחמים]] ומפעילים ותיקים ומנוסים ומפעילים לצד [[דחפור די-9 בשירות צה"ל|דחפורי ה-D9 המשוריינים]] גם כלי צמ"ה נוספים הדורשים התמחות נוספת ועבודה מדויקת במיוחד כגון [[מחפר]]ים, [[משאית עפר|משאיות עפר]], [[מפלסת|מפלסות]] ו[[מקדח-בורות|מקדחי-בורות]]. בנוסף ל[[תעסוקה מבצעית]] במשימות הנדסה ו[[ביטחון שוטף]] משתתפים גדודי הצמ"ה הקרביים גם במבצעים צבאיים ומלחמות. גדודי הצמ"ה הפיקודיים נחשבים לגדודים מצטיינים: [[גדוד ציוד מכני הנדסי פיקוד מרכז]] זכה ל[[צל"ש הרמטכ"ל]] על לחימתו ב[[מבצע צוק איתן]] וחשיפת [[מנהרות לחימה ברצועת עזה|מנהרות החדירה]] של [[רצועת עזה]], ואחד מלוחמיו הוותיקים, רס"ם חיים תמם, זכה ל[[אות הערכה מטעם הרמטכ"ל]]; [[גדוד ציוד מכני הנדסי פיקוד דרום]] זכה לאות הצטיינות מ[[נשיא המדינה]] על לחימתו ברצועת עזה במהלך [[האינתיפאדה השנייה]].

להלן רשימת גדודי הצמ"ה הפיקודיים (מילואים):



=== יחידות צמ"ה עורפיות ===
* **צמ"ה ביצורים** – פלוגות צמ"ה השייכות לענף ביצורים הקיים בכל מהנ"פ - מפקדת הנדסה פיקודית. הפלוגות אמנם שייכות לחיל ההנדסה אך המפעילים אינם נחשבים לוחמים והם עוסקים בעיקר בעבודות ביצורים מנהלתיות כגון: פריצת דרכים, הקמת מגננים, הקמת מטווחים, הקמת גדרות ופילבוקסים ועבודות ביצורים שונות. קיימות 3 פלוגות: צמ"ה בית הילל בפיקוד הצפון, צמ"ה ענתות בפיקוד המרכז וצמ"ה מחנה נתן בפיקוד הדרום.
* **יחידת הצמ"ה המטכ"לית - גדוד 7186 (צמ"ה עורפי)** – יחידת צמ"ה עורפית הנמצאת תחת פיקוד [[מרכז הובלה]] העוסקת במיזמי בנייה באזורים בהם אין סכנה מיידית למפעילים, בעיקר בעורף אך גם בשטחים עוינים. היחידה כפופה למרכז ההובלה ועיקר תפקידה הוא בנייה של [[מחנה קבע|מחנות קבע]] ([[בסיס צבאי|בסיסים]]), מתקני [[אימונים]], [[מטווח]]ים, [[סלילת כבישים]] ועוד. יחידה זו מפעילה כלים הנדסיים לא ממוגנים וגם ממוגנים בעת הצורך. על אף דימוייה האפור, מפעילי הצמ"ה ביחידה המטכ"לית נדרשים למיומנות גבוהה, כדי לבצע עבודה מדויקת ובטוחה. היחידה מונה מספר רב של נערי [[מקא"ם]] גם בימים אלה, אשר רובם יועדו לתפקידים עורפיים ובפועל הגיעו לשם בעקבות צורכי הצבא.
* **צמ"ה חיל אוויר** – יחידות צמ"ה הפועלות תחת פיקוד [[מערך הבינוי בחיל האוויר הישראלי|מערך הבינוי של חיל האוויר הישראלי]] ותפקידן להכשיר, לתחזק ולתקן [[בסיס טיסה (חיל האוויר הישראלי)|בסיסים]], [[שדה תעופה|שדות תעופה]], [[מסלול המראה|מסלולי המראה]] ו[[מנחת (תעופה)|מנחת]]ים.
* **צמ"ה פיקוד העורף** – הפעלת ציוד מכני הנדסי, כגון [[עגורן|עגורנים]], [[פטיש אוויר|פטישי אוויר]], [[מחפר]]ים ו[[יעה אופני|שופלים]], במסגרת גדודי החילוץ ב[[פיקוד העורף]]. מפעילי הצמ"ה עוסקים הן בבנייה במסגרת הפיקוד והן בסיוע לפעולות [[שירותי חירום|חילוץ והצלה]] (למשל: מנופאים מפעילים עגורנים ניידים כדי להרים שברי בניין גדולים וכבדים ולפנות הריסות).


== הכלים ההנדסיים של מערך הצמ"ה ==



צה"ל מפעיל [[ציוד מכני הנדסי]] (צמ"ה) מסוגים שונים, בהם [[דחפור]]ים, [[מחפרים בשירות צה"ל|מחפרים]] ו[[יעה אופני|שופלים]] תוצרת [[קטרפילר]] וכן [[מקדח בורות|מקדחי-בורות]], [[מחפרון|מחפרונים]], [[מיני-מעמיס]]ים, [[מפלסת|מפלסות]] ו[[משאית|משאיות]]. בעוד חלק מכלי הצמ"ה נועדו לעבודות בינוי ותחזוקה בבסיסיים עורפיים, כלים אחרים נועדו לעבוד בבסיסים שבאזורי עימות ואף בחזית עצמה, כולל השתתפות בקרבות, ולפיכך זוכים ל[[מיגון]] הולם. בתחילת [[המאה ה-21]] החל חיל ההנדסה הקרבית בקליטת כלי צמ"ה הנשלטים מרחוק, החל ממיני-מעמיסים וכלה בדחפורי ענק. בהתחלה נקלטו הכלים בפלגת ה[[רובוט]]יקה של [[יהל"ם]] ובהמשך חלק מהם שולבו במערך הצמ"ה הרגיל.

=== טבלה השוואתית ===

כלי הצמ"ה הממוגנים העיקריים של חיל ההנדסה הקרבית הם הדחפור, השופל והבאגר. להלן טבלה המסכמת את ההבדלים ביניהם:




=== דחפור D9 ===

[[קובץ:IDF-D9-bulldozer.jpg|ממוזער|250px|דחפור D9 משוריין עם [[מיגון כלוב]] מהדגם החדש (D9R או D9T) - הכלי העיקרי של מערך הצמ"ה הקרבי.]]
[[קובץ:IDF-D9L003a.jpg|ממוזער|250px|דחפור D9 של צה"ל מהדגם הישן ביותר - D9L. דגם זה עדיין נמצא בשירות בקרב כוחות ה[[שירות מילואים בצה"ל|מילואים]].]]
[[קובץ:D9-IDF-2018-Zachi-Evenor-1.jpg|ממוזער|250px|[[דחפור]] [[דחפור די-9 בשירות צה"ל|D9]] [[שריון לכלי רכב|משוריין]] עם מיגון דור 4 הכולל [[מיגון כלוב]] ו[[חרך ירי]], 2018.]]
כלי הצמ"ה העיקרי של חיל ההנדסה הקרבית הוא **דחפור די-9 משוריין**, זהו [[דחפור]] ממוגן מדגם [[קטרפילר די-9]] תוצרת [[קטרפילר]] המשמש לפריצה הנדסית, [[עבודות עפר]] ומשימות בנייה והריסה תחת אש. [[מסה|משקל]] הדחפור הממוגן הוא כ-56 [[טון (מסה)|טון]] ועוצמת ה[[מנוע]] היא כ-405 [[כוחות סוס]] (תלוי בדגם). זהו הכלי הקרבי העיקרי של מערך הצמ"ה: למרות פשטותו היחסית של ה-D9, הוא שימושי ביותר למגוון רב של משימות (בהן עבודות עפר, [[חילוץ כלי רכב|חילוץ וגרירת כלים פגועים]], פריצת מכשולים טבעיים ומלאכותיים, [[פתיחת צירים]], ניקוי [[מטען חבלה|זירות מטענים]], [[חישוף|חישוף צבאי]] ו[[הריסת מבנים]]) - ואף נחשב על ידי צה"ל כאמצעי יעיל וחיוני ב[[מלחמה בטרור]].

ה-D9 ממוגן ב[[שריון לכלי רכב|שריון כבד]] מתוצרת [[ישראל]] שכולל בין השאר לוחות שריון על כל הכלי, חלונות מ[[זכוכית משוריינת]] ו[[מיגון כלוב]]. המיגון הישראלי הוכיח את עצמו כיעיל ביותר נגד ירי (כולל [[מקלע]]ים ו[[צליפה|צלפים]]) ו[[מטען חבלה|מטעני חבלה]], כולל [[מטען גחון|מטעני גחון]] כבדים. המיגון של ה-D9 מספק גם הגנה חלקית נגד [[רקטות נ"ט]] ו[[מיגון כלוב|מיגון הכלוב ("מיגון סטטיסטי")]] שהותקן ב-[[2005]] מספק למפעילים שכבת הגנה נוספת נגד איום זה. ה-D9 נחשב לאחד הכלים הממוגנים והעמידים ביותר בצה"ל אך הוא אינו בלתי-פגיע. ב[[מלחמת לבנון השנייה]] נהרג צוות D9 מירי [[טיל נגד טנקים]], וכך גם ב[[מבצע צוק איתן]]. עם זאת, ב-[[2014]] הוכתר ה-D9 הצה"לי כדחפור הלחימה ה[[מיגון|ממוגן]] ביותר בעולם על ידי [[ספר השיאים של גינס]].

ה-D9 נמצא בצה"ל במספר דגמים:
* דחפור **D9L** - הישן והגדול שבדגמי ה-D9 של צה"ל, בעל עוצמה של .
* דחפור **D9N** - הקטן שבדגמי ה-D9 של צה"ל, בעל עוצמה של .
* דחפור **D9R** - הדגם הנפוץ ביותר בשירות צה"ל, בעל [[מיגון כלוב]] ועוצמה של .
* דחפור **D9T** - הדגם החדש ביותר, בעל [[מיגון כלוב]] ועוצמה של .

בנוסף קיימים שלושה דגמים [[כלי רכב בלתי מאויש|בלתי-מאוישים]] הנשלטים ב[[שלט רחוק]]:
* **רעם השחר (דחפור D9N)**: זהו דחפור ממוגן בלתי-מאויש מדגם **D9N** המופעל באמצעות [[שלט רחוק]]. זהו ה[[רובוט]] הגדול ביותר בשירות צה"ל, ביחד עם ה"פנדה".
* **פו הדב (דחפור D9T)**: זהו דחפור ממוגן בלתי-מאויש מדגם **D9T**. ניתן להפעילו הן ב[[שלט רחוק]] והן על ידי מפעיל הנמצא בתוך הכלי. זהו ה[[רובוט]] הגדול ביותר בשירות צה"ל (ביחד עם "רעם השחר"), ומצויד במערכות בקרה מתקדמות יותר לעומת "[[רעם השחר]]". בסופו של דבר הוא שימש רק לפיתוח ובמקומו נקלט ה"פנדה".
* **פנדה (דחפור D9)**: זהו דחפור ממוגן בלתי-מאויש מדגמי **D9T** ו-**D9R**. ניתן להפעילו הן ב[[שלט רחוק]] והן על ידי מפעיל הנמצא בתוך הכלי. זהו הדור החדש ביותר של D9 נשלט מרחוק ופרסומו הותר רק ב-[[2017]]. ב-[[2022]] החלה קליטתו בגדודי ההנדסה הסדירים והוא רשם [[טבילת אש מבצעית]] ב[[מלחמת חרבות ברזל]].

ה-D9 הלא ממוגן נכנס לשירות צה"ל ב[[שנות ה-60 של המאה ה-20]] ובלט ב[[מלחמת יום הכיפורים]]. ה-D9 הממוגן נכנס לשירות ב-[[1986]] עם סדרת D9L שזכתה למיגון תקני תוצרת [[התעשייה הצבאית]]. ב-[[2003]] נכנס לשירות צה"ל דגם ה-D9R עם חליפת מיגון חדשה תוצרת [[התעשייה האווירית]]. בהמשך שופר המיגון על ידי [[צה"ל]] ([[חיל החימוש]] ו[[מנת"ק]]) וכלל התקנת [[מיגון כלוב]] על כלל הדגמים, בהתחלה על דחפורי ה-D9R החדשים ומאוחר יותר גם על דחפורי D9L ו-D9N ישנים יותר. ה-D9 בלט במיוחד במהלך [[האינתיפאדה השנייה]] ובפרט ב[[מבצע חומת מגן]], שבו הדחפורים הממוגנים הכריעו את [[הקרב בג'נין 2002]] וכן הכניעו מחבלים רבים שהתבצרו בבתים. ה-D9 גרם הרס רב למבנים ותשתיות פלסטיניים ובשל כך ספג ביקורת מצד [[ארגוני שמאל]] ישראליים ובינלאומיים, כולל יוזמה (שכשלה) ל[[חרם צרכנים|חרם כלכלי]] על חברת [[קטרפילר]]. בעקבות ההצלחה של ה-D9 בלחימה בטרור, רכשו [[הכוחות המזוינים של ארצות הברית]] כתריסר דחפורי D9R ממוגנים מ[[ישראל]] והשתמשו בהם ב[[מלחמת עיראק]] ([[2003]]). ה-D9 לקח חלק חשוב מאוד ב[[הלחימה ברצועת עזה במלחמת חרבות ברזל|לחימה ברצועת עזה]] ב[[מלחמת חרבות ברזל]] ([[2023]]–[[2024]]).

=== שופלים ובאגרים ממוגנים ===
[[קובץ:IDF Armored Excavator - Israel 2021-03-29 IZE-220.jpg|ממוזער|250px|[[מחפרים בשירות צה"ל|מחפר צבאי ממוגן]], מדגם [[קטרפילר 349|CAT 349E]] של [[קטרפילר]]]]
[[קובץ:Armoured front loader.jpg|ממוזער|250px|[[יעה אופני]] (שופל) ממוגן מדגם [[קטרפילר 966|CAT 966G]] של [[קטרפילר]].]]
[[קובץ:Tatradigger01.jpg|ממוזער|250px|[[מקדח-בורות]] על [[משאית]] [[טאטרה (רכב)|טאטרה]] הוא אחד מכלי ה[[צמ"ה]] העיקרי של צה"ל בחשיפת [[מנהרות הלחימה של רצועת עזה|מנהרות הטרור]] של [[רצועת עזה]].]]
[[קובץ:Trencher-IEC01.jpg|250px|ממוזער|"חופר תעלות"]]
[[קובץ:Excavator330-IEC01.jpg|ממוזער|250px|כלי צמ"ה של [[אבירי הפלדה]]: [[מחפרים בשירות צה"ל|מחפר ממוגן]], [[יעה אופני]] ממוגן ו[[מקדח-בורות]] [[טאטרה דרילר]].]]
בנוסף לדחפורים משוריינים מפעילים פלוגות וגדודי הצמ"ה של חיל ההנדסה הקרבית גם שופלים ([[יעה אופני]]) ממוגנים ובאגרים ([[מחפר]] זחלי) ממוגנים:
* **מחפר (באגר)**: זהו מחפר ממוגן מדגמי **225** ו-**245** (סדרה 2 הישנה יותר) ו-**330** תוצרת [[קטרפילר]], המשמש לעבודות חפירה והריסה תחת אש, בייחוד של בתים רבי-קומות. את היעה האחורי על זרוע החפירה התלת-מפרקית אפשר להחליף במקדח הידראולי המשמש לקדיחת בורות או ב[[פטיש הידראולי]] המשמש להריסת בתים. מחפרים נטלו חלק בהריסת ה[[מוקטעה]] ב[[רמאללה]] וב[[מבצע הבאת ביכורים]] וכן בהריסת מנהרות ב[[ציר פילדלפי]].
* **באגר E-349**: זהו מחפר כבד ממוגן מדגם **קטרפילר 349E** תוצרת קטרפילר, הגדול והמתקדם ביותר בין המחפרים של צה"ל. ייעודו הוא [[לוחמת מנהרות|לחשוף מנהרות]] וביצורים תת-קרקעיים של האויב, [[הריסת מבנים|להרוס מבנים]] ולבנות [[ביצורים]].
* **יעה אופני (שופל)**: זהו "[[יעה אופני|שופל]]" ממוגן מסדרת [[קטרפילר 966]], בעיקר מדגמי **996E**, **996F** ו-**966G**, שמיוצרים על ידי חברת קטרפילר. הוא מיועד בעיקר למשימות בניה, הנדסה, הובלת חומרים ופינוי צירים. הוא ממוגן כנגד אבנים, [[בקבוקי תבערה]] ו[[נשק קל]]. היעה האופני מסוגל לנוע במהירות גבוהה יותר מכלי צמ"ה אחרים כיוון שהוא מצויד בגלגלים במקום בזחל.
* **לביא"ה** ([[ראשי תיבות]] של **ל**וחם הנדסי **בי**עה **א**ופני **ה**נדסי): שופל מדגם **966G** ממוגן עם עמדת מפקד מיוחדת החמושה ב[[מקלע]]. נועד לפינוי מכשולים והריסת בתים בעת [[לוחמה בשטח בנוי]]. המקלע מוסיף לו אפשרות להשבת אש והסתערות. יתרונותיו: גדול מספיק בשביל להרוס מבנים קטנים, בעל עבירות גבוהה ב[[כביש]]ים ולא גורם נזק לאספלט עליו הוא עובר. חסרונותיו: ממוגן פחות וחזק פחות מ-D9.

=== כלי צמ"ה נוספים ===

בנוסף לדחפורים, שופלים ובאגרים מפעיל צה"ל כלי צמ"ה מגוונים נוספים. אלו כוללים בין השאר את:
* **מיני-מחפרון ממוגן**: מיני-מחפרון משוריין מדגם **1CX** תוצרת חברת [[JCB (ציוד מכני הנדסי)|JCB]] עם קבינה ממוגנת ולוחות שריון על הבוכנות. המיני-מחפרון נועד לחפור ולפנות מכשולים בשטח בנוי ובעיקר בסמטאות צרות, איפה שכלים גדולים יותר כמו [[סופה (ג'יפ)|סופה]], שופל ממוגן או דחפור די-9 יתקשו לעבור או יגרמו נזק לתשתיות בגלל גודלם הרב. הכלי שימש למשימות הנדסיות בלב הערים הפלסטיניות ב[[מבצע שובו אחים]].
* **יעה זחלי**: יעה זחלי מדגם **963** תוצרת [[קטרפילר]], המיועד בעיקר ל[[עבודות עפר]] ב[[תוואי שטח]] קשים ומשלב בין היכולות של השופל (מעמיס קדמי) לבין העבירות של [[מזקו"ם|כלי זחלי]].
* **מפלסת ממוגנת**: מפלסת ממוגנת המשמשת לפינוי צירים, הכשרת דרכי עפר ופינוי [[שלג]] בעת הצורך.
* **דרילר ממוגן**: כלי צמ"ה כבד הדומה ל[[מחפר]], אך במקום זרוע חפירה הוא מצויד בזרוע שבקצה שלה מותקן [[מקדח]] הידראולי גדול, המשמש לחפירת פירים באדמה. הדרילרים הממוגנים פעלו בעיקר ב[[ציר פילדלפי]] כדי להכין בורות לפיצוץ [[מנהרות ההברחה של רצועת עזה|מנהרות הברחה]].
* **טאטרה-דרילר**: [[מקדח בורות]] המותקן על גבי [[משאית]] [[טאטרה (רכב)|טאטרה]] עם תא מפעיל ממוגן. הדרילר משמש לגילוי וחשיפת [[מנהרות לחימה ברצועת עזה|מנהרות תת-קרקעיות]] המשמשות ל[[טרור]] ב[[רצועת עזה]].
* **דחפור D6**: [[דחפור]] זחלי בינוני מדגם [[קטרפילר די-6]]. משמש לעבודות הנדסיות בעורף.
* **דחפור D7**: דחפור זחלי בינוני מדגם [[קטרפילר די-7]]. בעבר הפעיל חיל ההנדסה דחפורים מדגם זה (לצד ה-D9), רובם לא ממוגנים. כיום ישנו שימוש בדחפורי D7 רק לעבודות הנדסיות בעורף.
* **חודר קוני**: כלי לאיתור מנהרות תת-קרקעיות הנגרר על ידי דחפור D9. מופעל על ידי [[אבירי הפלדה]].
* **חופר תעלות**: כלי צמ"ה כבד מדגם המיועד לחפור תעלות. מדובר בכלי צמ"ה זחלי במשקל 100 [[טונה (מסה)|טונות]] המסוגל לחפור תעלות צרות בעומק של כ-5–10 מטרים בקצב מהיר מאוד. הוא נועד במקור לפעול בעיקר ב[[ציר פילדלפי]] כנגד מנהרות ה[[הברחה]] והתופת, אך יכול לשמש גם לחפירת [[שוחה|שוחות]], [[חפיר]]ים ותעלות נ"ט.
* **טרנקור רואדמיינר (Trencor Roadminer)** - כלי כבד ל[[חציבה]] ופינוי [[מוקש]]ים, הכלי מכיל התקן ובו [[גלגל שיניים|גלגלי שיניים]] החופר את הקרקע, וגורס ומפוצץ את המוקשים בהם הוא נתקל.
* **"עמי"**: [[מחפרון]] ממוגן [[HMEE]] תוצרת [[JCB (ציוד מכני הנדסי)|JCB]] ה[[בריטניה|בריטית]] שנועד למשימות [[פריצת ציר|פריצה ופתיחת צירים]] בשטח עירוני. הכלי נחשב לזריז במיוחד ומתאים לרחובות צרים.
* **חלוץ** או **פרונט רנר**: [[מיני-מעמיס]] [[מזקו"ם|זחלי]] קומפקטי "מיני-קאט" מדגם **MTL-257B** של קטרפילר ממוגן הנשלט מרחוק שפותח על ידי מפעל [[רמתא]] של [[התעשייה האווירית]] וחברת [[זוקו שילובים]]. מיועד לפינוי מכשולים והרמת [[חפץ חשוד|חפצים חשודים]] בסמטאות ובשטחים בעלי מרחב תמרון מוגבל.
* **"חתול חולות"**: [[מיני-מעמיס]] [[מזקו"ם|זחלי]] לא-מאויש של [[בובקאט]] המצויד ב[[כף (ציוד מכני הנדסי)|כף]], [[קלשון]] או [[מחרשה]], הנשלט מרחוק על ידי לוחמי הנדסה. נועד לטפל ב[[מטען חבלה|מטעני חבלה]] בשטח [[חול]]י.
* כלי [[צמ"ה]] מסוגים שונים לבנייה ולעבודות עפר, כגון: [[מכבש עפר|מכבשים]], [[מגרדת|מגרדות]], [[עגורן|מנופים]], [[משאית עפר|משאיות עפר]], [[משאית פרקית|משאיות פרקיות]] ועוד.

== לוחמי צמ"ה ==
[[קובץ:Tzama soliders 605.jpg|ממוזער|לוחמי פלוגת הצמ"ה של גדוד 605 של חיל ההנדסה הקרבית במלחמת חרבות ברזל]]
את כלי הצמ"ה מפעילים [[לוחם|לוחמים]] של [[חיל ההנדסה הקרבית]] שעברו [[קורס צמ"ה]] ייעודי בן כחודשיים ב[[בית הספר להנדסה צבאית]]. המקצוע הצבאי שלהם מוגדר כ**לוחם צמ"ה**. [[טירונות (צה"ל)|טירונות]] ו[[קורס צמ"ה|קורס הצמ"ה]] הבסיסי מכשירי ומסמיך את הלוחמים כ[[רובאי]] 05 ומפעיל צמ"ה 07 או 08. הממשיכים ל[[שירות קבע]] יוצאים לקורסים מתקדמים המעניקים הכשרה על כלי צמ"ה  וכן קורסים המכשירים אותם כמנהלי עבודה. לוחמי הצמ"ה מכנים את עצמם בדרך כלל "צמייניקים".

ההכשרה ורישיון ההפעלה של כלי הצמ"ה תקפים גם באזרחות ולוחמי צמ"ה רבים עובדים כמפעילי צמ"ה גם באזרחות, שם הם צוברים ניסיון רב ומיומנות גבוהה בהפעלת הכלים ובעבודה מדויקת. רבים מהם משרתים כלוחמי צמ"ה גם ב[[שירות המילואים בישראל|מילואים]] שם הם מנצלים את הניסיון הרב שצברו בצבא ובאזרחות ומפעילים לצד ה-D9 גם כלים כבדים אחרים הדורשים התמחות וניסיון דוגמת [[מחפר]]ים, [[מפלסת|מפלסות]] ו[[מקדח-בורות|מקדחי-בורות]] (דרילרים), וכן חונכים מפעילי צמ"ה צעירים יותר. הפעלת כלי צמ"ה (כולל D9) דורשת ניסיון רב וחלק חשוב בהכשרת המפעילים הצעירים היא חניכה שהם מקבלים מהמפעילים הוותיקים ומנהלי העבודה במהלך שירותם הצבאי. למעשה, המפעילים הוותיקים ולוחמי המילואים הם חלק מאוד חשוב בכלל יחידות הצמ"ה של צה"ל, וחלקם משרתים שם גם מעבר לגיל 50.

בתשובה לשאלת המראיין "האם להפעיל D9 זה לא עניין של מה בכך?" ענה סא"ל יונתן גולדפוס, ראש מדור הלימ"ה ב[[מקהנ"ר]]:


[[קובץ:D9-IDF-001461.jpg|ממוזער|250px|[[לוחם]] צמ"ה נח על הדחפור שלו]]
לוחמי הצמ"ה הם חוד החנית של כל חיל ההנדסה הקרבית. בעבר, סבלו מפעילי ה[[צמ"ה]] מדימוי שלילי בצה"ל. אלו תויגו כחסרי [[משמעת]] וכמי שעוסקים בעבודות עפר אפורות וחסרות תהילה. אך השימוש הגובר בדחפורים במלחמות שונות כמו [[מלחמת יום הכיפורים]], [[מלחמת לבנון הראשונה]], [[מלחמת לבנון השנייה]] וכן ב[[לוחמה בטרור|מלחמה בטרור]] העלו את קרנו של מערך הצמ"ה ותרומתו החיונית לתמרון הקרקעי, ומפעילי הכלים הכבדים הוכרו כ[[לוחם|לוחמים]] לכל דבר עניין. שני אירועים מכוננים תרמו להכרה בחשיבותו של מערך הצמ"ה כמערך לוחם הנמצא בחוד הלחימה: [[הקרב בג'נין 2002|הקרב במחנה הפליטים בג'נין]] ובמקומות אחרים במהלך [[מבצע חומת מגן]], בו [[דחפור די-9 בשירות צה"ל|דחפורי ה-D9 המשוריינים]] הכריעו את הקרב מול ירי כבד ומטעני חבלה רבים; ו[[מלחמת חרבות ברזל]] בה התנהלו לוחמי הצמ"ה באופן יוצא מן הכלל והובילו את הכוחות ב[[התמרון הקרקעי ברצועת עזה במלחמת חרבות ברזל|תמרון הקרקעי ברצועת עזה]]. מאז ועד היום, בעודם מחרפים את נפשם בחזית בכל לחימה שהיא, נחשבים הם כ[[לוחם|לוחמים קרביים]] לכל דבר ועניין, ומוגדרים בצה"ל כלוחמי חוד.

הכתב הצבאי של [[וואלה]] ד"ר [[אמיר בוחבוט]] תיאר את פעילות לוחמי הצמ"ה ודחפורי ה-D9 ב[[הלחימה ברצועת עזה במלחמת חרבות ברזל|תמרון הקרקעי]] ב[[רצועת עזה]] ב[[מלחמת חרבות ברזל]]:


קצין בכיר הוסיף על הלחימה הקרבית של לוחמי הצמ"ה במלחמת חרבות ברזל תוך סיכון חייהם:


בעקבות הצורך הגדול בלוחמי צמ"ה והרצון להגדיל את סד"כ כוחות ההנדסה עקב [[מלחמת חרבות ברזל]], פתחו בצה"ל ביוזמה של [[קורס צמ"ה|קורסי הסבה]] שהופכים [[לוחם|לוחמי]] [[מילואים]] בכלל יחידות השדה למפעילי ולוחמי צמ"ה.

== קורס צמ"ה ==

[[קובץ:IDF-D9R-Independence-Day-2017-Latrun-IZE-066.jpg|ממוזער|250px|[[דחפור די-9 בשירות צה"ל|דחפור D9R משוריין]] של [[בית הספר להנדסה צבאית]] בתצוגה. ידיות ורכיבים שונים בדחפור צבועים ב[[צבע]] [[אדום (צבע)|אדום]] על מנת להקל את השימוש והתחזוקה שלו על ידי החיילים.]]
**קורס צמ"ה** הוא משפחה של קורסים ב[[בית הספר להנדסה צבאית]] (בהל"צ), בו מוסמכים החיילים להפעיל כלי צמ"ה שונים. כלל ה[[רישיון נהיגה|רישיונות]] שמקבלים על הכלים במהלך הקורסים תקפים גם באזרחות ומוכרים על ידי [[משרד הרישוי]] ו[[משרד העבודה והרווחה]].

בעבר חולק קורס הצמ"ה לשני קורסים:
* הקורס הבסיסי נמשך 7–8 [[שבוע]]ות ובסיומו מוסמכים החיילים כמפעילי צמ"ה 07 ומוכשרים להפעיל [[טרקטור]] [[מזקו"ם|זחלי]] ו[[דחפור די-9 בשירות צה"ל|דחפור ממוגן]] מדגם [[קטרפילר די-9]]. קורס זה כולל שיעורים עיוניים על מבנה הדחפור, אופן פעולתו ואחזקתו והתנסות מעשית על הדחפורים שכוללת את הפעלתם תחת חניכה אישית של מדריכי ומדריכות הצמ"ה. בנוסף, כולל הקורס [[לימוד נהיגה|שיעורי נהיגה]] שמקנים רישיון נהיגה ב[[רכב פרטי]].
* קורס הרחבה בין 4–6 שבועות בבהל"צ, שמעלה את ההסמכה למפעילי צמ"ה 08, ובו מוכשרים החיילים להפעיל [[משאית]], [[יעה אופני]] וכלי צמ"ה [[גלגל|אופניים]] אחרים. קיים גם קורס המכשיר את הלוחמים להפעיל [[מחפר]] (באגר).
כיום איחדו את שלב 07 ושלב 08 ומעבירים אותם כקורס אחוד וארוך המכשיר את לוחמי הצמ"ה על הכלים העיקריים (כגון [[דחפור]], [[יעה אופני|שופל]] ו[[מחפר|באגר]]), על שאר הכלים מוסמכים הלוחמים בפלוגה אליה שובצו על ידי מנהלי העבודה הבכירים.

במסגרת יחידות הצמ"ה קיימים גם מספר מסלולים פיקודיים: קורס מפקדי צמ"ה, קורס קציני צמ"ה ומסלול [[מנהל עבודה|מנהלי עבודה]] (שלבים 10, 12 ו-13) המחייב חתימה ל[[שירות קבע]]. קורס מנהלי העבודה מעניק לחייל הכשרה בניהול מיזמי [[בנייה]] ו[[עבודות עפר]] ומהווה את המקצוע הצבאי המקביל ל[[קבלן בנייה]] באזרחות.

== אחזקה וחימוש ==
[[קובץ:מרכז-צמ"ה-פיקוד-הצפון.webp|ממוזער|250 פיקסלים|האלוף [[אורי גורדין]], מפקד [[פיקוד הצפון]], מבקר במרכז אחזקת צמ"ה פיקוד הצפון]]
כל פלוגת צמ"ה כוללת מחלקת [[חיל החימוש]] שתפקידה לסייע בתחזוקה שוטפת של הכלים ההנדסיים. בנוסף קיימים בצה"ל גופים מרכזיים האמונים על מיגון כלי הצמ"ה, אחזקתם והחזרתם לכשירות במקרה שנפגעו.
* **כאצ"ה 7713 (כוח אחזקת צמ״ה  המטכ"לי)** - יחידת עילית [[מטכ"ל]]ית הכפופה לאט״ל (בעבר חיל החימוש) ותפקידה הוא אחזקת תיקון וחילוץ כלי ה[[צמ"ה]] של צה"ל (לעיתים תחת אש) של כלל [[אמצעים של חיל ההנדסה הישראלי#צמ"ה|כלי הצמ״ה]] הנמצאים בשירות יחידות [[חיל ההנדסה הקרבית]] ובכלל צה״ל . היחידה כוללת [[חייל|לוחמים וחייל]]ים [[שירות סדיר|בשירות מילואים וגם כן חיילים בשירות סדיר , רוב אנשי המילואים]] משרתים באזרחות במקצועות [[מכונאי]] ו[[חשמלאי]] צמ"ה.
* גיוס [[שירות מילואים בצה"ל|מילואים]] של טכנאי הצמ"ה של [[טרקטורים וציוד ITE]] ([[זוקו שילובים]]), יבואנית [[קטרפילר]] ב[[ישראל]].
* **מש"א 7000** - אחראי על מיגון כלי הצמ"ה.
* פלוגת הצמ"ה 499 ב[[גדוד]] [[טנ"א]] 652.
* מרכז אחזקת צמ"ה ב[[פיקוד הצפון]].


== עמותת דובי ==
**עמותת "דובי"''' קמה במהלך מלחמת חרבות ברזל על ידי קצינים בכירים במערך הצמ"ה בחיל ההנדסה בכדי לתמוך בפצועי המערך ובהליך שיקומם, כמו כן מהווה העמותה בית לכלל לוחמי הצמ"ה בסדיר ובמילואים.

חברת זוקו שילובים וחברת-הבת שלה טרקטורים וציוד ITE המייצגת בישראל את חברת קטרפילר תומכות רבות בפעילות העמותה.

## ראו גם
* חיל ההנדסה הקרבית
* אמצעים של חיל ההנדסה הישראלי
* היסטוריה של חיל ההנדסה הישראלי
* ציוד מכני הנדסי
* הריסת בתים בסכסוך הישראלי-פלסטיני
* נוהל סיר לחץ

## קישורים חיצוניים

[ממוזער|250px|שני [דחפורי D9 הורסים בית של מחבל פלסטיני באינתיפאדה השנייה.]]
[ממוזער|250px|[דחפור די-9 בשירות צה"ל|דחפור משוריין D9 עם מיגון מדור רביעי, 2018.]]
[ממוזער|250px|[לביא"ה - יעה אופני ממוגן מדגם קטרפילר 966]]
[ממוזער|250px|מחפר ממוגן מדגם [קטרפילר 349 וברקע פומ"ה, טאטרה-דרילר ושופל]]
[ממוזער|250px|[דחפור D9 פנדה נשלט מרחוק במלחמת חרבות ברזל.]]
[ממוזער|250px|[דחפורים בינוניים לא ממוגנים ומחפרים ממוגנים באימון]]

### אתרים רשמיים
* 
* 
* 
* 
* 

### מידע כללי
* 
* 
* איתמר שגב, הצמ"ה של חיל ההנדסה – עובדות ומספרים, אתר זרוע היבשה
*  סמדר קרמפף, עוברים כל מכשול (כולל סרט וידאו), אתר זרוע היבשה
*  Meet the Steel Cats: Preventing Terror on the Gaza Border, הבלוג הרשמי של צה"ל, 25 במרץ 2014
* 
*  עדות של חיים תמם מקבל אות הערכה מטעם הרמטכ"ל במבצע צוק איתן, עמותת חיל ההנדסה ביוטיוב
* 
*  ניסים דן, סרטון צמ"ה 601 - דחפורי D9, באגרים ושופלים ממוגנים בפעולה, יוטיוב, 2016
* 
* רס"ן במיל' לירז שמואלי, הסיוע ההנדסי בקרב המשולב בצה"ל: הפלס מול הדחפור במאה ה־21 (גרסה ב-PDF), "מערכות", 11 במאי 2021
* 
* 

### פעילות מבצעית

* 
* 
*  "ירו עליי RPG, הוא פגע וניצלתי" - ראיון עם מפקד D9, רדיו 103FM, 23 בינואר 2024
*   (מפיו של מ"פ צמ"ה 614)

### מידע על קורסי צמ"ה
* מסלול מפעיל צמ"ה בחיל ההנדסה: סקירה, שו"ת. מאת: Black Mammmba, פורום צבא וביטחון בפרש
* רועי כספי, השלב ה-13, אתר זרוע היבשה
* נתנאל רוזמן, חבר, אתה חופר: הצטרפנו למפעילי דחפורי הענק של צה"ל, במחנה ו-Mako
*  סמדר קרמפף, עוברים כל מכשול (כולל סרט וידאו), אתר זרוע היבשה
* 

### תמונות וגלריות
*  תמונות של אימון הנדסה קרבית, פורום צבא וביטחון בפרש
*  תמונות של צמ"ה צוקים - גדוד 601, פורום צבא וביטחון בפרש
*  תמונות של "אבירי הפלדה" - פלוגת צמ"ה עזה, פורום צבא וביטחון בפרש
*  תמונות של "חתולי הבר" - פלוגת צמ"ה איו"ש (D9, שופל), פורום צבא וביטחון בפרש
*  תמונות של אימון צמ"ה מילואים ברמת הגולן, פורום צבא וביטחון, פרש
*  תמונות של תרגיל המשלב שריון, הנדסה, חי"ר ומסוק יסעור, פורום צבא וביטחון, פרש
*  תמונות כלי צמ"ה של אבירי הפלדה, בפורום צבא וביטחון בפרש

## הערות שוליים

קטגוריה:חיל ההנדסה הקרבית
*